Diari Oficial de la Generalitat Valenciana


Sumari del DOGV 8710, del 03-01-2020 (2019/12632)

RESOLUCIÓ de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, per a l'exercici 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8710

Data del DOGV
:   03-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12694


Data del document
:   27-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, per a l'exercici 2020. [2019/12989]  
  
En l'Ordre 8/2016, de 8 d'abril, de la Vicepresidència i Conselleria d'Igualtat i Polítiques Inclusives, es van aprovar les bases reguladores de concessió de subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, i programes d'emancipació i autonomia personal de joves extutelats que hagen arribat a la majoria d'edat (DOGV 7760, 14.04.2016)  
L'article segon de l'esmentada ordre estableix que la convocatòria de les subvencions s'ha de fer mitjançant resolució de la persona titular de la Conselleria amb competències en matèria de protecció de menors.  
  
En virtut del que s'ha exposat i de conformitat amb el que s'estableix en els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
1. Es convoquen en règim de concurrència competitiva subvencions per a l'exercici 2020, per als següents recursos:  
a) Centres de dia privats d'infància i adolescència.  
b) Programes de prevenció i protecció de la infància i l'adolescència.  
2. La convocatòria s'ajusta a les bases reguladores de concessió de subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, aprovades en l'Ordre 8/2016, de 8 d'abril, de la Vicepresidència i Conselleria d'Igualtat i Polítiques Inclusives, publicada en el DOGV núm. 7760, de 14.04.2016.  
  
Segon. Condicions de la concessió de les ajudes  
1. La subvenció per a centres de dia d'infància i adolescència té per objecte finançar aquests centres durant els tres primers mesos de l'any de la convocatòria, com a recursos específics dirigits a prevenir i impedir potencials situacions de desprotecció social d'un xiquet, xiqueta o adolescent, com a mesura especial de suport familiar.  
Podran sol·licitar i ser beneficiaris d'aquestes subvencions les entitats privades sense ànim de lucre, incloses les cooperatives, que complisquen els requisits establits en les bases reguladores i siguen titulars de centres de dia d'infància i adolescència autoritzats abans que finalitze el termini de presentació de sol·licituds i estiguen coordinats amb els corresponents serveis d'atenció primària, en els termes establits en les bases reguladores.  
2. La subvenció per a programes de prevenció i protecció de la infància i l'adolescència té per objecte donar suport al desenvolupament de programes que permeten l'atenció social especialitzada als xiquets, xiquetes i adolescents en situació de risc o amb mesura jurídica de protecció.  
Podran sol·licitar i ser beneficiaris de subvencions per a programes de prevenció i protecció de la infància i l'adolescència les entitats privades sense ànim de lucre, incloses les cooperatives, que complisquen els requisits establits en les bases reguladores i hauran de presentar una sol·licitud diferent per a cada programa sol·licitat, llevat que el contingut del programa siga el mateix per a diferents àmbits territorials, i en aquest cas es presentarà només una sol·licitud.  
A fi d'optimitzar recursos, només podran ser subvencionats els programes que s'indiquen a continuació. L'entitat podrà utilitzar un nom lliure per al programa sol·licitat, en la documentació annexa que presente, però ha d'indicar en la sol·licitud necessàriament el codi que corresponga al nom genèric i objecte del programa sol·licitat, segons el següent:  
a) Programa I:  
- Nom genèric: prevenció del maltractament i abús sexual infantil. Codi I.01.  
- Objecte: activitats de prevenció del maltractament i abús sexual infantil dirigides a xiquets/es i adolescents.  
b) Programa II:  
- Nom genèric: foment de l'acolliment familiar i formació de famílies acollidores i adoptives. Codi II.01.  
- Objecte: accions que implementen el foment i difusió de programes d'acolliment familiar i captació de famílies educadores, i aquells que implementen la formació continua de les famílies en els aspectes específics i rellevants de l'acolliment i de l'adopció.  
c) Programa III:  
- Nom genèric: actuacions preventives de suport. Codi III.01.  
  
- Objecte: actuacions preventives de suport a altres recursos del sistema de protecció de xiquets, xiquetes i adolescents, tant en aspectes d'investigació i estudis com de formació de professionals i col·laboradors, seguiment i avaluació de recursos i en plantejaments de nous dissenys d'atenció des de perspectives comunitàries i d'extensió d'actuacions.  
  
Tercer. Finançament de les ajudes  
1. Les ajudes establides en la present convocatòria s'abonaran amb càrrec al capítol IV, a través de les següents línies de subvenció del programa pressupostari 313.30 Infància i Adolescència o el seu equivalent dels pressupostos de la Generalitat per a l'exercici 2020:  
1.1. Línia de subvenció S1327:  
- Denominació: centres de dia privats d'infància i adolescència.  
- Consignació pressupostària: el crèdit total màxim estimat per al pagament de les ajudes d'aquesta línia, en el projecte de pressupostos de la Generalitat per a l'any 2020 és d'1.400.000 ?.  
- El crèdit màxim estimat de la present convocatòria és d'1.400.000 ?.  
1.2. Línia de subvenció S4976:  
- Denominació: programes de prevenció i protecció de la infància i l'adolescència.  
- Consignació pressupostària: el crèdit total màxim estimat per al pagament de les ajudes d'aquesta línia, en el projecte de pressupostos de la Generalitat per a l'any 2020 és de 400.000 ?.  
Aquest import total de la línia es distribueix en els següents programes:  
Per al programa I: prevenció del maltractament i abús sexual infantil. Codi I.01: 50.000 -  
Per al programa II: foment de l'acolliment familiar i formació de famílies acollidores i adoptives. Codi II.01: 170.000 -  
Per al programa III: actuacions preventives de suport. Codi III.01: 180.000 -  
El crèdit màxim estimat de la present convocatòria és de 400.000 ?.  
  
2. No obstant això, l'eficàcia de la present convocatòria queda condicionada a l'existència, en els pressupostos de la Generalitat per a l'exercici 2020, de crèdit adequat i suficient per a atendre les ajudes establides en aquesta resolució.  
A aquest efecte, una vegada aprovats els pressupostos de la Generalitat per a l'exercici 2020, la Vicepresidència i Conselleria d'Igualtat i Polítiques Inclusives publicarà, en el Diari Oficial de la Generalitat Valenciana, una resolució especificant les línies pressupostàries i els crèdits globals que es destinen al finançament d'aquestes.  
  
Quart. Termini i lloc de presentació de les sol·licituds d'ajuda  
1. Es presentarà una sol·licitud diferent per a cada programa, en els termes establits en l'apartat 2 del punt resolutiu segon, o centre de dia perquè se sol·licite subvenció.  
2. El termini de presentació de sol·licituds serà de 15 dies comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
3. Les sol·licituds d'ajuda es presentaran conformement amb els següents models normalitzats que s'adjunten com a annexos:  
a) Annex I: sol·licitud de centres de dia privats d'infància i adolescència.  
  
b) Annex II: sol·licitud de programes de prevenció i protecció de la infància i l'adolescència.  
4. En compliment de l'obligació establida en l'article 14 de la Llei 39/2015, d'1 d'octubre, del procediment administratiu comú, les sol·licituds es presentaran exclusivament per mitjans electrònics. Per a això, s'accedirà a la seu electrònica de la Generalitat, bé a través de la URL https://sede.gva.es, seleccionant el tràmit corresponent, o bé a través de l'adreça d'internet:  
Centres de dia privats d'infància i adolescència: http://www.gva.es/va/inicio/procedimientos'id\_proc=16910&version=amp  
Programes de prevenció i protecció de la infància i adolescència: http://www.gva.es/va/inicio/procedimientos'id\_proc=16499&version=amp  
5. D'acord amb el que estableix l'article 12.5 del Reglament d'administració electrònica de la Comunitat Valenciana, aprovat pel Decret 220/2014, de 12 de desembre, del Consell, si els subjectes als quals fa referència l'article segon de la present convocatòria presenten la seua sol·licitud físicament, la Direcció General d'Infància i Adolescència requerirà a les persones interessades perquè l'esmenen a través de la seua presentació electrònica, seguint el procediment establit en l'article 4 de l'Ordre 6/2017.  
6. La sol·licitud es presentarà, signada electrònicament, en el model normalitzat que estarà disponible en el punt d'accés electrònic de la convocatòria.  
  
Cinqué. Documentació general que ha d'adjuntar-se a la sol·licitud  
1. Juntament amb la sol·licitud, l'entitat interessada haurà de presentar en tots els supòsits previstos en aquesta convocatòria, en original o còpia legalitzada per notari o compulsada, la següent documentació:  
a) Autorització de consulta telemàtica de dades davant l'Agència Tributària, estatal i autonòmica, i amb la Tresoreria de la Seguretat Social, així com de dades d'identitat i, si escau, residència, segons model annex IV. No obstant això, si de la comprovació efectuada resultara alguna discordança amb les dades facilitades en la sol·licitud, l'òrgan instructor estarà facultat per a realitzar les actuacions procedents per a aclarir-la. Si el sol·licitant denega el dit consentiment, haurà d'aportar els certificats acreditatius de tals circumstàncies.  
b) Projecte d'actuació per a l'exercici 2020 del centre de dia o programa per al qual se sol·licita la subvenció. Aquest document podrà presentar-se en suport informàtic.  
c) Memòria de l'actuació sol·licitada o del centre de dia corresponent a l'exercici de 2019. Aquest document podrà presentar-se en format electrònic. Si no es va desenvolupar l'actuació sol·licitada en l'exercici anterior o el centre de dia no va funcionar, escrit indicant aquesta circumstància.  
d) En el cas de personal que no haguera prestat serveis en el programa o centre finançat en l'exercici anterior, una còpia de la seua titulació. Si el personal no està contractat, document que reculla el compromís de contractar la plantilla a partir de l'inici del període subvencionat.  
  
e) Document de domiciliació bancària (annex V) per a aquelles entitats que sol·liciten l'ingrés de la subvenció en compte diferent del de l'exercici anterior o que la sol·liciten per primera vegada.  
f) Els estatuts de l'entitat, només quan aquesta no estiga inscrita abans de la finalització del termini de presentació de sol·licituds, en el Registre General de Titulars d'Activitats, de Serveis i Centres d'Acció Social de la Comunitat Valenciana, quan sol·licite la subvenció per primera vegada, o quan hagen sigut modificats les finalitats de l'entitat.  
Si l'entitat no està inscrita, una còpia de la sol·licitud d'inscripció en el Registre General de Titulars d'Activitats, de Serveis i Centres d'Acció Social de la Comunitat Valenciana.  
g) Quan sol·licite la subvenció per primera vegada, declaració del representant de l'entitat de què disposen de l'estructura i capacitat suficients per a garantir el compliment dels objectius.  
h) Declaració responsable que tot el personal del centre de dia o programa sol·licitat, inclòs el voluntari, en exercir professió, ofici i activitat que implica contacte habitual amb menors, compleix el requisit establit en l'article 13.5 de la Llei orgànica 1/1996, de 15 de gener, de protecció jurídica del menor, i en l'article 8.4 de la Llei 45/2015, de 14 d'octubre, de voluntariat, relatiu a no haver sigut condemnat per sentència ferma en els delictes indicats en aquests preceptes.  
  
2. En el cas de sol·licitud de centres de dia privats d'infància i adolescència, haurà de presentar-se a més el certificat de l'ajuntament que acredite la coordinació del treball del centre de dia amb l'equip d'atenció primària del municipi on estiga situat el centre (annex VI). Aquest certificat serà subscrit per la persona titular de la regidoria competent en matèria de serveis socials, secretari/ària de l'entitat local o per la persona responsable de l'àrea d'actuació de qui depenguen els serveis socials municipals.  
3. Els models de sol·licitud han de contenir un apartat específic sobre la declaració responsable del sol·licitant en la qual es fa constar que no està incurs en cap prohibició per a obtenir la condició de beneficiari, assenyalades en l'article 13 de la Llei 38/2003, de 17 de novembre, general de subvencions i que ha complit l'obligació del reintegrament de subvencions que se li haguera exigit.  
  
Sisé. Documentació específica a l'efecte de valoració dels criteris objectius  
1. Els criteris objectius d'atorgament de subvencions establits en les bases reguladores seran valorats amb les dades que consten en l'Administració i amb la informació facilitada per l'entitat sol·licitant, especialment amb el que s'estableix en el projecte d'actuació o memòria presentada.  
No obstant això i a l'efecte de valorar els criteris objectius, l'entitat interessada al costat de la sol·licitud podrà presentar, si escau, en original o còpia legalitzada per notari o compulsada, i per a tots els supòsits establits en aquesta convocatòria d'ajudes, la següent documentació:  
  
a) Pla d'igualtat d'homes i dones de l'entitat, mitjançant la presentació de la «Sol·licitud de visat de Plans d'Igualtat en les empreses de la Comunitat Valenciana», així com, si escau, el certificat corresponent.  
  
b) Declaració responsable del representant en què manifeste que l'entitat ha contractat, temporalment o indefinidament, joves que hagueren estat en situació de risc o desemparament durant la seua minoria d'edat.  
c) Certificats acreditatius d'haver rebut finançament d'altres entitats públiques o privades, referida a l'exercici per al qual se sol·licita la subvenció o a l'exercici anterior.  
2. En el supòsit de sol·licituds de subvenció per a centres de dia l'entitat podrà presentar a més, si escau, els següents certificats acreditatius:  
a) De sistemes d'avaluació de qualitat emesos per l'agència o l'organisme autoritzats.  
b) De coordinació amb les Administracions públiques i amb altres entitats de l'àrea d'actuació del municipi en el qual es desenvolupa el programa.  
c) De participació en estructures de coordinació o representació supramunicipals.  
d) De coordinació amb serveis de caràcter educatiu de l'àrea d'actuació (per al cas dels centres de suport convivencial i educatiu) o la col·laboració amb empreses i entitats de l'àrea d'actuació (per al cas dels centres d'inserció soci laboral).  
  
Seté. Criteris de valoració de les sol·licituds  
1. La valoració s'ha de fer conformement amb els criteris establits en les bases sis, set i huit de l'annex de l'Ordre 8/2016, de 8 d'abril, de la Vicepresidència i Conselleria d'Igualtat i Polítiques Inclusives.  
Sense perjudici de tot això, respecte dels criteris objectius que serviran per a l'atorgament de les subvencions per als programes de prevenció i protecció de la infància i l'adolescència es regulen en la base set de la referida ORDRE 8/2016, amb la finalitat de desglossar la puntuació atorgada en l'esmentada base per al nivell de necessitat de l'objecte dels programes de prevenció i protecció de la infància i l'adolescència, s'estableix el següent desglossament en la puntuació:  
1r Programes dirigits preferentment a l'atenció a persones menors d'edat possibles víctimes d'abusos sexuals i a menors perpetradors d'abusos sexuals: fins a 30 punts  
1.a) Programes de prevenció i detecció de l'abús sexual infantil i violència de masclista en edats primerenques, dirigits a xiquets, xiquetes i adolescents en risc i amb mesures de protecció mates d'abusos, i amb mesura judicial per delictes d'agressió sexual o conductes sexuals inadequades a altres xiquets, xiquetes i adolescents (fins a 10 punts)  
- Cursos, tallers, conferències, jornades o altres accions formatives (fins a 5 punts)  
- Materials didàctics (fins a 5 punts)  
1.b) Programes de formació per a la prevenció i detecció de l'abús sexual infantil i foment de conductes protectores, dirigits a professionals, mares i pares (fins a 10 punts)  
- Cursos, tallers, conferències, jornades o altres accions formatives (fins a 5 punts)  
- Materials didàctics (fins a 5 punts)  
1.c) Programes de prevenció i detecció de noves maneres d'exercir la violència a través de les noves tecnologies (ciberbulling, sexting, grooming, etc.), i foment de la protecció i seguretat en l'ús de xarxes socials (fins a 10 punts)  
- Cursos, tallers, conferències, jornades o altres accions formatives (fins a 5 punts)  
- Materials didàctics (fins a 5 punts)  
2n Programes dirigits preferentment a implementar el foment i difusió de programes d'acolliment familiar així com la sensibilització social de l'acolliment familiar i la captació de famílies que s'oferisquen per a acollir als xiquets/as i adolescents susceptibles de ser acollits i aquelles que implementen la formació contínua de les famílies acollidores i de les quals s'ofereixen per a l'adopció: fins a 25 punts  
- Cursos, tallers, conferències, jornades o altres accions de foment, captació i/o formatives (fins a 15 punts)  
- Disseny, elaboració i producció de material audiovisual per a la sensibilització social així com de caràcter didàctic (fins a 10 punts)  
3r Programes dirigits preferentment a desenvolupar actuacions preventives de suport a altres recursos del sistema de protecció de xiquets, xiquetes i adolescents, tant en aspectes d'investigació i estudis com de formació de professionals i col·laboradors, seguiment i avaluació de recursos i en plantejaments de nous dissenys d'atenció des de perspectives comunitàries i d'extensió d'actuacions, així com actuacions que contribuïsquen a donar a conéixer la realitat del sistema de protecció evitant l'estigmatització de les persones menors d'edat protegides: fins a 20 punts.  
- Cursos, tallers, conferències, jornades o altres accions preventives d'investigació, secunde seguiment i avaluació de recursos (fins a 10 punts)  
- Disseny, elaboració i producció de material audiovisual per a la sensibilització social així com de caràcter didàctic (fins a 10 punts)  
2. De conformitat amb la base novena de l'Ordre 8/2016 la puntuació mínima que es requereix per a concedir la subvenció no podrà ser inferior a 50 punts sobre una puntuació màxima de 100 punts.  
  
Huité. Despeses subvencionables i determinació de la quantia de la subvenció.  
Les despeses subvencionables i la determinació de la quantia de la subvenció s'ha de fer conforme al que es disposa en les bases onze i dotze de l'annex de l'Ordre 8/2016, de 8 d'abril, de la Vicepresidència i Conselleria d'Igualtat i Polítiques Inclusives.  
  
Nové. Termini de resolució i notificació  
1. El termini màxim per a tramitar, resoldre i notificar les sol·licituds sobre les subvencions és de tres mesos comptats a partir de la data en què s'hagueren fet públics els crèdits per al finançament de les subvencions. Si no es produeix resolució expressa en el termini assenyalat, s'entendrà que les sol·licituds han sigut desestimades per silenci administratiu, sense perjudici que subsistisca l'obligació de l'Administració de resoldre expressament sobre la sol·licitud presentada.  
2. En els casos en què haja de requerir-se a l'interessat l'esmena de deficiències i/o aportació de documents, el termini determinat en l'apartat 1 s'entendrà suspés durant el transcurs del temps que hi haja entre la notificació del requeriment i el seu efectiu compliment per l'interessat o, en defecte d'això, pel transcurs del termini concedit.  
  
  
Desé. Recursos contra la resolució.  
Les resolucions dictades conformement amb el que s'expressa en el punt resolutiu seté posaran fi a la via administrativa i contra aquestes es podrà interposar potestativament un recurs de reposició en el termini d'un mes a comptar des de l'endemà de la seua notificació, o bé es podrà interposar directament un recurs davant l'ordre jurisdiccional contenciós administratiu en el termini de dos mesos a comptar des de l'endemà de la seua notificació, tal com es disposa en la legislació reguladora d'aquesta jurisdicció.  
  
Onzé. Mitjà de notificació.  
La notificació s'ha de fer per mitjans electrònics de conformitat amb el procediment previst en l'article 43 de la Llei 39/2015, d'1 d'octubre, del procediment administratiu comú de les administracions públiques i en l'article 54 del Reglament d'administració electrònica de la Comunitat Valenciana, aprovat pel Decret 220/2014, de 12 de desembre, del Consell, excepte la resolució de concessió, que s'ha de publicar en el Diari Oficial de la Generalitat Valenciana. Aquesta publicació tindrà efectes de notificació, com disposa l'article 45.1 de la Llei 39/2015 d'1 d'octubre, del procediment administratiu comú de les Administracions públiques.  
  
Dotzé. Règim de deslliuraments de pagament  
1. Tret que la Llei de pressupostos de la Generalitat per a l'exercici 2020 establisca una excepcionalitat per al règim de pagament de les subvencions contemplades en aquesta resolució, aquest s'ha de fer mitjançant el règim de pagaments anticipats i abonaments a compte establits en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. El pagament anticipat serà del 30 % de l'import anual de la subvenció concedida. Aquest percentatge podrà ser superior si així ho determina a Consell mitjançant acord.  
3. L'abonament a compte s'aplicarà a l'import pendent de la subvenció, sempre després de la justificació de l'efectiva aplicació de l'import anticipat.  
4. No obstant això, amb caràcter previ al pagament de la subvenció, el beneficiari haurà de trobar-se al corrent en el compliment d'obligacions tributàries i davant la seguretat social i aportar declaració responsable de no ser deutor per resolució de procediment de reintegrament de subvencions.  
5. En cap cas podran realitzar-se pagaments anticipats a les persones beneficiàries quan s'haja sol·licitat la declaració de concurs voluntari, hagen sigut declarats insolvents en qualsevol procediment, es troben declarades en concurs, llevat que en aquest haja adquirit l'eficàcia un conveni, estiguen subjectes a intervenció judicial o hagen sigut inhabilitades conformement amb la llei concursal, sense que haja conclòs el període d'inhabilitació fixat en la sentència de qualificació del concurs.  
  
  
Tretzé. Justificació de l'ajuda  
1. La justificació de l'ajuda s'ha d'ajustar al que es disposa en les bases trenta i trenta-una de l'annex de l'Ordre 8/2016, de 8 d'abril, de la Vicepresidència i Conselleria d'Igualtat i Polítiques Inclusives.  
2. La justificació de la despesa haurà de presentar-se en la seu electrònica de la Generalitat Valenciana (https://sede.gva.es) seleccionant el tràmit corresponent i s'aportarà la següent documentació:  
a) Per a despeses corresponents a personal: relació i documents acreditatius de la despesa corresponent a la nòmina dels treballadors i pagament a la Seguretat Social, així com qualsevol altre concepte contemplat en les bases reguladores o en aquesta resolució.  
Si hi haguera persones que presten els seus serveis en virtut de contractes de prestació de serveis, hauran d'aportar-se les corresponents factures emeses per aquests professionals.  
b) Documents i factures de la quantia de la despesa efectuada per aquells conceptes no derivats de les despeses de personal, segons model recollit en annex VII d'aquesta resolució.  
c) Per als centres de dia, a més dels documents indicats en els apartats a) i b), s'acompanyarà relació de beneficiaris atesos, amb indicació de les dates d'alta i baixa, si n'hi haguera, qualsevol incidència esdevinguda en el servei prestat a les persones usuàries, i indicació expressa del corresponent centre social municipal o ajuntament. Aquesta relació haurà de ser mensual, segons model annex VIII d'aquesta resolució, i estar subscrita pel titular del centre subvencionat o persona que actue en representació d'aquest.  
3. La subvenció concedida que incloga el període comprés entre l'1 de gener i el 30 de setembre haurà d'haver-se justificat, com a màxim, a 31 d'octubre de 2020, i no es podran presentar justificacions de despesa efectuada en l'exercici 2020 amb posterioritat al 31 de gener de l'any 2021.  
  
Catorzé. Pla de control  
Per a realitzar la comprovació de la realització de l'activitat, la direcció general amb competència en matèria d'infància i adolescència realitzarà un pla de control. Per part del personal funcionari de cada Direcció Territorial s'ha de fer la comprovació material i control de la documentació de caràcter econòmic a entitats privades sense ànim de lucre, incloses cooperatives, justificativa de l'import concedit, com a aportació preceptiva pel beneficiari, per al pagament de l'ajuda, de conformitat amb el que s'estableix en l'article 169 de la Llei 1/2015, d'hisenda pública, del sector públic instrumental i de subvencions.  
  
Igualment, es podran realitzar controls de les actuacions in situ, a posteriori i/o de qualitat i realitzant mostres aleatòries, dirigides o de risc sobre un percentatge mínim d'ajuda sobre el total pagat en aqueixa línia, que determinarà l'òrgan concedent.  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015 d'1 d'octubre, del procediment administratiu comú de les Administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 27 de desembre de 2019. La vicepresidenta del Consell i consellera d'Igualtat i Polítiques Inclusives: Mónica Oltra Jarque.